rlitschk/wikidir huggingface dataset:
Dr Adolf Pfrengle (* 20. Oktober 1934 z Fryburg) isch e dytsche Haimetautor. Dr Pfrengle isch z Harde ufgwagse un het sy gaz Lääbe dert gwohnt. Vor em Uusbruch vum Zweete Wältchrieg isch d Familie uf Hitisau z Eschtrych evakuiert wore. Noch dr dytsche Bsetzig vu Pole het d Familie wider chenne retuurchuu, isch aber vor em Aagriff uf Frankrych wider evakuiert wore, desmol uf Pfullendorf, 1944 sin si e dritt Mol uf Ehrenstetten evakuiert wore. Sy Vater, Hermann Pfrengle, isch im Chrieg as Soldat z Norwege gsii un isch anne 1948 us dr franzesiche Gfangeschaft retuurchuu uf Harde. Wel sy Großvater syt ere Verletzig im Erschte Wältchrieg blind gsii isch un däm sy zweete Suhn, em Adolf Pfrengle sy Unkel, im Zweete Chrieg as Jagdflieger z Italie gfallen isch, het är vyl syne Großeltere uf em Buurehof ghulfe. Wu d Großeltere s Buure ufgee hän, het er vu 1980 bis 1997 bi dr Gmai Harde as Waldarbaiter gschafft. Dr Pfrengle duet syt vyl Johr Gschicht un Gschichte rund um Harde sammle, im Lauf vu dr Johr het er e umfangrych Archiv vu dr Hardemer Gschicht zämedrait. Är het zue dr Familie in sym Dorf gforscht, zue dr Gschicht, zue
S Bundeziegermuseum (dt. Korkenziehermuseum) isch e Museum in dr historische Altstadt vu Burge, eme Stadtdail vu Vogtsburg. Uusgstellt sin rund 400 Bundezieger vu dr Sammlung, wu insgsamt 1.200 Exponat umfasst, modärni Designerstuck wie au historischi Exponat us dr rund 350 Johr alte Gschicht vum Bundezieger, un au anderi Exponat, wu mit em Wyy un em Wyy mache z due hän. S Museum isch uf zwee Steck in dr Schyyre vum historische Winzerhuus, wu au rund 30 Johr alt isch, wie dr Bundezieger. Aagschlosse isch im Vordergebei e Ladegschäft, wu Artikel rund um Chuchi, Bar un Wyy aabotte wäre. S Museum isch s ainzig Bundeziegermuseum z Dytschland un isch anne 2003 vum Bernhard Maurer grindet wore. Anne 2008 isch s Gheft, wu e bitzli verstecklet im Kirchgässle in dr Altstadt lyt, energetisch saniert un uusgwytet wore. Syterhär wäre in dr Ryym vum Museum au Lääsige un Vernissage durgfiert. En ander Bundeziegermuseum mit 1000 Exemplar git s im Gwelbchäller vum Gaschthof Löwen46.9303737.56357 in dr Gmai Worb in dr Schwyz. Commons: Bundeziegermuseum Kaiserstuel) – Sammlig vo Multimediadateie Websyte vum Bundeziegermuseum Kaiserstuel Herbert Trogus: Vogtsburg: Mehr Platz im Korkenziehermuseum, Badische Zeitung, 11. August 2008, abgerufen am 17. November 2012 Badische Zeitung vom 10. August
Dr Christophe Naegelen (* 30. Dezamber 1983 z’ Remiremont ìm Département Vogesa) ìsch a frànzeescher Politiker. Zìtter 2017 ìsch’r Àbgordneter ìn dr Nàzionàlversàmmlung fìr dr 3. Wàhlkreis vu da Vogesa. Dr Christophe Naegelen hàt z’ Nancy gstudiart un hàt ànna 2007 a Schtudia-n-Àbschluss vu dr Hàndelshochschüal vu Rouen ghàà. Noh mehrera Johra ìm Üsslànd hàt’r ìn’ma tiarmedizinischa Laboràtorium gschàfft. Ànna 2010 ìsch’r dr Laiter vun’ra Mewel- un Dekoràtiongsällschàft worra. Dr Naegelen hàt sina politischa Kàrriar ààgfànga àls Kàndidat fìr d' „Divers droite“ ìm 3. Wàhlkreis vu da Vogesa àn dr Parlamentswàhl 2017. Ar hàt àn dr ärschta Wàhlrunda 29,05% vu da Stìmma bikumma un ìsch àm 18. Juni 2017 mìt 60,71% vu da Stìmma àls Àbgeordneter gwählt worra. Ìn dr Nàzionàlversàmmlung ìsch dr Naegelen Mìtglìed vu dr Fràkzion „UDI un Unàbhangiga“. Àls Mìtglìed vum Üsschuss fìr d' Üsswartiga Àglagahaita un vum Üsschuss fìr d' Europäischa Àglagahaita hàt’r Vorbehàlta gega d’ Friihàndelsàbkumma wia 's EU-MERCOSUR üsgrädd. Wahrend dr Verhàndlung um s’ CETA-Àbkumma hàt’r gsajt, àss s’ CETA positiva Àschpakta hàt, àwer àss’r kààt nìt dafìr stìmma, wänn s’ Tail um dr Sektor vum Rìndflaisch b’hàlta wìrd. Ìn sim Wàhlkreis ìsch’r gega dr Verschluss vum Äntbendungsschpitàhl vu Remiremont gsìì. Ìm Harbscht 2018
S Alamanne-Museum Verstette isch e archäologisch Museum in dr bade-wirttebärgische Gmai Verstette im Landchrais Ämmedinge. S Museum wird dur Museums- und Geschichtsverein Vörstetten drait, wu anne 2005 grindet woren isch un rund 50 Mitglider zellt. S Museum isch im Juli 2009 ufgmacht wore. D Duuruusstellig vum Museum zaigt d Ergebnis vu dr archäologische Uusgrabige uf em Bann vu dr Gmai, wu in dr 1991, 1998–2000 un 2007 durgfiert wore sin. S Thema isch d Gschicht vum Ort im Zämehang mit dr domolige Situation im gsamte Brysgau. Di maischte Fund stammen us dr Ibergangszyt vu dr Spotantike im 4. Johrhundert un em Friemittelalter im 5. Johrhundert. Uf eme Freigländ isch e alamannisch Gheft rekonschtruiert, wu dr Bsuecher*ne dr Alldag vu dr Alamanne vermittlet. Uf em Freigländ het s e Wohnstaalhuus, e Gruebehuus, e Schmitti, e Schopf, e Hafnerei, e Bachofe un e Husgarte, wu alti Nutzpflanze, Färbpflanze un Fruchtsorte kultiviert wäre. E ander Zyl vum Alamanne-Museum Verstette isch di museumspedagogisch Arbet, wu si mit irem erläbnispedagogische Museumskonzäpt an Schueler*ne, Lehrer*ne, Eltere un historisch inträssierti Burger*ne richtet. Alamannischi Chlaider Duuruusststellig Christel Bücker: Frühe Alamannen im Breisgau. Thorbecke, Stuttgart 1999, ISBN 3-7995-7359-3. Christel Bücker: Steinzeit und frühe Alamannen in Vörstetten. In: Förderkreis Archäologie
D Allensbach Hochschuel isch e Privathochschuel mit Sitz z Konschtanz. D Allensbach Hochschuel wird as nitstaatligi Hochschuel vum Minischterium fir Wisseschaft, Forschig un Chunscht Bade-Wirttebärg as staatlig anerkännti Hochschuel glischtet un stoot unter drUfsicht vum Minischterium. Si bietet verschideni Bachelor- un Masterprogramm näb em Beruef im Beraich vu dr Wirtschaftswisseschaften aa. Di ehmolig WHL Wisseschaftligi Hochschuel Lohr isch e Dochterunternäme vu dr AKAD-Gruppe gsii. Grindigsstandort vu dr Hochschuel, wu syter anne 1996 staalig anerkännt isch isch s ehmolig Quartier vu dr kanadische Strytchreft z Dytschland z Lohr gsii (lueg RCAF Base Lohr). 2011 isch d Hochschuel an Stammsitz vu dr AKAD uf Stuegert verlait wore. Anne 2015 isch d WHL Wisseschaftligi Hochschuel Lohr dur d European Education Group Dytschland GmbH iberuu wore un fiert s Studienaagebot as Allensbach Hochschule mit Sitz z Konschtanz wyter. D Hochschuel bietet naigene Aagabe e Färnstudienaagebot fir Studium un Wyterbildig in dr Beraich Wirtschaft, Management un Wirtschaftspedagogik aa. Mer cha jederzyt mit eme Färnstudium an dr Allensbach Hochschuel aafange, s wird in ere Kombination us Färn- un Online-Presänzlehr durgfiert. D Online-Live-Lehr wird derzue au fir s Sälbschtstudium ufzaichnet. Priefigslaischtige, wu mer in Form vun ere Klausur mueß bringe, cha mer in dr bundeswyte Priefigszäntre vu
S Museum für Wasser, Bad und Design (au: Hansgrohe-Museum) isch e privat Museum vum Sanitärunternäme Hansgrohe im bade-wirttebärgische Schilda, wu au dr Sitz vu dr Firma isch. S Museum isch anne 1997 am Stammsitz vum Unternäme grindet wore. 2002 isch d Uusstellig in d Schildacher Aue verlait wore un isch as Wanderuustellig z Dytschland unterwägs gsii, voreb s Museum nei ufgmacht woren isch. Unter anderem isch d Uusstellig im Dytsche Museum z Minche, im Museum vu dr Alldagskultur, in Schloss Waldebuech un im Altonaer Museum z Hamburg z sääne gsii. Syter 2007 isch s Museum in s Schueligs- un Uusstelligszäntrum Hansgrohe-Aquademie yybunde. S Museum soll di europäisch Badkultur syt em Mittelalter zaige, derzue d Entwicklig vum Sanitärhandwärch vum Blächner zum Inschtallateur un d Gschicht vu dr Wasserversorgig. Au d Unternämesgschicht vu Hansgrohe wird dargstellt. Mit historische Exponat wäre 700 Johr „Badkultur“ presäntiert, vum Hämbecki iber d Badwanne bis zue dr modärne Duschi. E Blächnerwärchstatt us em Johr Jahr 1910 zaigt di alte Wärchzyyg un mit handwärchlige Gschick dodemol Chuchigschiir, Latärne un Gfäß produziert wore sin. Si liferet au Informatione iber d Gschicht vum Sanitärfachhandwärch. Historischi Badwanne us Chupfer, uf Hochglanz poliert oder chunschtvoll mit Mahagoni verchlaidet, vermittle ne yydruck vu
S Museum Minschterdal isch e Museum im Rothuus vu dr Schwarzwälder Gmai Minschterdal, wu d Bärgböu-, Forscht- un Sidligsgschicht vum glychnamige Dal zaigt. S 1980 grindet Waldmuseum isch im Friejohr 2015 unter em neie Name „Museum Münstertal – Museum für Bergbau-, Forst-, Siedlungs- und Heimatgeschichte des Münstertals“ im Rothuus Minschterdal nei ufgmacht wore mit eme Bstand, wu dur d Heimatinitiative Münstertal e.V., dr Burgerschaft un dr Gmai zämegstellt woren isch. Schwärpinkt vum Mueseum sin d Fälder Forschtgschicht, Bärgböugschicht, Volkskund un d Haimet- un Sidligsgschicht vum Minschterdal. S Museum informiert mit ere thematische Duuruusstellig iber haimischi Dierarte, zaigt Gschiir vu dr Wald- un Forschtarbet un dokumentiert, wie traditionäll s Holz verschafft un bruucht het. Dargstellt wären ai historischi Waldgwäärb wie zem Byschpel d Glasbleserei im Minschterdal. Au di Johrdöusert alt Bärgböugschicht wird an vyl Exponat zur Bärgbäutradition bschribe. E bsunder Exponat haißt im Volksmund „Schue vum Deilfelsgrund“, e Schue, wu uf s spot 14. Johrhundert datiert isch un zue dr eltschte Bärgmannsschue vu Dytschland ghert. Zaigt wäre au d Sidligsgschicht vum Minschterdal un Fund us dr untergangene Bärgböustadt Minschter im Minschterdal. E ander bsunder Exponat isch dr sognännt „Trudpertsschlissel“, e Diire- oder Droogschlissel us dr Merowingerzyt. Im Wägsel wäre Sunderuusstellige aabote,
Dr Valéry René Marie Georges Giscard d'Estaing (* 2. Hornung 1926 z Koblenz; † 2. Dezamber 2020 z Authon, Département Loir-et-Cher) ìsch a frànzeescher Politiker gsìì. Ar ìsch vu 1974 bis 1981 dr Präsident vum Frànkrìch gsìì. Dr Valéry Giscard d'Estaing ìsch dr Suhn vum Finànzìnschpektor Jean Edmond Lucien Giscard d'Estaing un vu dr May Marthe Clémence Jacqueline Marie Bardoux. Ar hàt sina Kìndheit ìn Clermont-Ferrand, ìm Puy-de-Dôme, verbrocht. Àm And vum Zweita Waltkriag ìsch ar frèiwillig àls Soldàt ge kampfa, un ìsch fer sina müetiga Àktion üszeichnet worra. Speeter hàt ìn da frànzeescha hocha Schüela gstudiart: Ecole Polytechnique un dernoh Ecole Nationale d'Administration, z Pàris. Ar hàt ànna 1951 sina Kàrriar ìn dr Finànzìnschpektion ààgfànga. Ànna 1956 ìsch'r Àbgeordnet vum Département Puy-de-Dôme worra. Ànna 1959 ìsch'r Stààtssekretär ìm Finànzminischterium worra, ìn dr Regiarung vum Michel Debré. Nochhar ìsch'r ànna 1962, 1969 un 1972 Finànzminischter gsìì, ìn da verschìedena Regiarunga vum Georges Pompidou, vum Jacques Chaban-Delmas un vum Pierre Messmer. Ar ìsch vu 1974 bis 1981 dr Präsidant vum Frànkrìch gsìì. Mìt 48 Johr àlt ìsch'r sallamols dr jìngschta gwählta Präsidant gsìì. Ar hàt sìch àls Präsidant nooch àm Volk wälla vorstella: ar ìsch zum Beispiel mankmol mìt Litt vum
S Markgrefler Museum Mille isch e Regionalmuseum z Mille. S Museum isch anne 1974 grindet wore, syter 1979 stoht em Museum e frieklassizistisch dreifligelig Stadtpalais (s Blankenhorn-Palais) – dr dänkmolgschitzt eemoolig Wohnsitz vu dr Familie Blankenhorn – as Hauptgebei z Verfiegig. Im Huus het s u. a. en historische Wyychäller un Abdailige fir Geology un Archeology im erschte Stock. Derzue het s e zuegängligi Bresänzbibliothek. Di viersteckig Uusstelligsflechi umfasst insgsamt ca. 1.500 m² un bietet Duur- un Sunderuusstellige. Zum Museum ghert au s Miilemuseum Frick-Miili. S Museum isch Mitglid im Dytsche Museumsbund, im Museumsverband Bade-Wirttebärg un im Arbetschrais Musee un Sammlige am Oberrhy. Anne 2016 het s Museum us em Nooloss vu dr Familie Blankenhorn di „Badisch Bibliothek“ mit rund 500 Exemplar (Biecher, Dokumänt, Charte usw.) zur Regional-, Familie- un Verfassigsgschicht un au zue Chunscht un Wisseschaft gschänkt kriegt. As ire eltscht Exemplar giltet e religiesi Schrift vum Markgrof Ernst Friedrich vu Bade-Durlach us em Johr 1599 („s Stafforter Buech“). Vor allem dr Grinder vum Badische Armeemuseum Erich Blankenhorn het die Bibliothek ufböue. 1989–1991: Jost Großpietsch, Hischtoriker 1993–1999: Antje Lechleitner, Chunsthischtorikeri 2000–2002: Siegmar Gassert, Chunschtkritiker syt 2002: Jan Merk, Hischtoriker Fritz Fischer: Die Frick-Mühle. In: Das Markgräflerland, Heft 1/1961, S.
Dr Peter Sitte (* 8. Dezämber 1929 z Innschbruck; † 13. Septämber 2015 z Fryburg) isch e eschtrychische Biolog gsii. Är isch Brofässer am Inschtitut fir Biology II vu dr Universitet Fryburg gsii. Dr Peter Sitte het Botanik, Chemy, Experimentalphysik un Philosophy an dr Universitet Innschbruck studiert, wun er 1954 mit ere Arbet iber dr Fyynböu vu bflanzlige Zellwänd promoviert het. Anne 1958 isch er mit ere Arbet iber d Ultrastruktur vu Wurzelzälle vu dr Ärbse habilitiert wore. Dr Sitte isch anne 1959 eme Ruef an d Universitet Haidelberch noogange, wun er d Laitig vum Elektronemikroskopy-Labor am Botanische Inschtitut ibernuu het un zum usserordelige Brofässer fir Zällelehr un biologischi Elektronemikroskopy ernännt wore isch. Anne 1966 isch dr Sitte as Brofässer fir Zällbiology an d Universitet Fryburg gruefe wore. Z Fryburg hän dr Sitte un syni Lyt an verschidene Beraich vu dr bflanzlige Zällbiology gforscht, zem Byschpel zue Chromoplaschte in dr Zälle vu Bliete un Fricht un zue Gerontoplaschte vum Laub im Spotjohr. Anderi Forschigsobjäkt sin di kompläxe Plaschtide vu dr Cryptophyceae un s dodermit verbunde Probläm vu dr Zällevolution dur sekundäri Endozytobiose gsii. Är het d Zyschrift Biologie in unserer Zeit grindet. Vu 1977 bis 1978 isch er Vorsitzer vu
Dr Arno Bogenrieder (* 5. Jänner 1944 z Schramberg; † 18. Mai 2024) isch e dytsche Botaniker gsii. Är isch Brofässer an dr Fakultet fir Biology vu dr Universitet Fryburg gsii. Vu 1963 bis 1972 het dr Bogenrieder Biology un Chemy an dr Universitet Fryburg studiert. Anne 1969 het er s erscht Staatsexamen abglait. Sy Staatsexamensarbet het dr Titel „Zur Floristik und Ökologie einiger Glazialrelikte im Naturschutzgebiet Feldberg (Schwarzwald)“ drait. Anne 1972 het er bi dr Otti Wilmanns iber „Vergleichende physiologisch-ökologische Untersuchungen an Populationen subalpiner Pflanzen aus Schwarzwald und Alpen“ promoviert. Im Johr 1972 isch er in d Schwyz gange as Laiter vu dr Arbetsgruppe Ökophysiologie im Hochgebirgsprogramm an dr Aidgnessische Aastalt fir s Forschtli Versuechswäse, isch aber scho 1973 wider retuur chuu an d Universitet Fryburg as Akademische Rot am Lehrstuel fir Botanik. 1980 het er si an dr Universitet Fryburg habilitiert un d Venia Legendi im Fach Geobotanik iberchuu. Ab 1982 het er e zwooti Brofässur am 1975 grindete Lehrstuel fir Geobotanik vu dr Universitet Freiburg ibernuu. Em Bogenrieder sy Forschigsschwärpinkt sin iber d Johr unter anderem experimentälli Ekology, Vegetationskund un -wandel, bsundersch d Vegetation vum Schwarzwald, dr Alpe un dr Oberrhyebeni, un Untersuechige zue Pinus rotundata im
D Christa Kopf (* 2. April 1937 z Ladenburg) isch e dytschi Dialäktdichteri. D Kopf isch z Ladenburg bi Mannem uf d Wält chuu un z Ballrächte-Dottige ufgwagse, wu iri Mueter här gsii isch. Si isch ghyrote mit em Walter Kopf un het drei Chinder, zwoo Dechtere un e Suhn. Si läbt mit ire Familie z Chrozige-Bienge. S schrybt Gedicht un Gschichte uf Alemannisch. Anne 1995 het si im Aigeverlag unter em Titel „E bitzele Zit“ en Uuswahl mit Gedicht un Gschichte uusegee, E bitzele Zit. Gedichte un G’schichte uff Alemannisch. Selbstverlag, Bad Krozingen 1995 d Christa Kopf uf dr Websyte vu dr Muettersproch-Gsellschaft
D Fachhochschuel Vorarlberg z Dorabira isch e eschtrychischi Fachhochschuel. In dr Beraich Wirtschaft, Tächnik, Gstaltig un Sozials wäre rund 1.370 Studänte*ne in Bachelor- un Masterstudiegäng uusbildet. Dodriber uuse wird an dr FH Vorarlberg au gforscht. D FH Vorarlberg kooperiert in beede Beraich intensiv mit dr regionale Wirtschaft un lokale Inschtitutione. Aktuäll bietet d Fachhochschuel die Studiegäng aa: Duur: 6 Semeschter Internationali Bedribswirtschaft (Vollzyt un näb em Beruef megli) Elektrotächnik Dual Informatik – Software and Information Engineering Informatik – Digital Innovation Mechatronik – Maschineböu Mechatronik (Vollzyt un näb em Beruef megli) Wirtschaftsingenieurwäse (näb em Beruef) InterMedia Soziali Arbet (Vollzyt un näb em Beruef megli) Gsundhaits- un Chrankebflääg (Vollzyt) Duur: 4 Semeschter Masterstudien Bedribswirtschaft (näb em Beruef): Business Process Management Accounting, Controlling & Finance International Marketing & Sales Human Resources & Organisation Masterstudium International Management and Leadership (näb em Beruef) Masterstudium Mechatronics Masterstudium Noohaltigi Energysischtem (näb em Beruef) Masterstudium Informatik Masterstudium InterMedia (näb em Beruef) Masterstudium Soziali Arbet (näb em Beruef) Interkulturälli Soziali Arbet Klinischi Soziali Arbet Forschiszäntrum Mikrotächnik Forschiszäntrum Nutzerzäntrierti Tächnologie Forschiszäntrum Prozäss- un Produkt-Engineering Forschiszäntrum Sozial- un Wirtschaftswisseschafte Forschiszäntrum Energy Forschiszäntrum Digital Factory Vorarlberg Eschtrychische Bauherrebryys 2000 Für di international Orientierig un di hoch Qualitet vu dr Mobilitetsaktivitete isch d
Dr Thomas Henry Ball (* 14. Janner 1859 z’ Huntsville, Texas; † 7. Mai 1944 z’ Houston) ìsch a àmerikànischer Rachtsànwàlt un Politiker gsìì. Vu 1896 bis 1903 hàt’r dr Bundesschtààt Texas vertratta ìm Representàntahüs vu da Verainigta Stààta. Dr Thomas Henry Ball ìsch àm 14. Janner 1859 z’ Huntsville ìn Texas uf d’ Walt kumma. Si Vàter ìsch methodischter Pfàrrer gsìì, un àui Presidant vum Andrew College. Àls dr Ball säcks Johra àlt gsìì ìsch, sìn sina Ältra gschtorwa. Ar ìsch àlso bi sim Unkel ufgwàchsa; dr Unkel ìsch a konfedieriarta Kriagsveteràn gsìì. Ànna 1871 hàt dr Ball a Hochschüalàbschluss vum Austin College bikumma. Schpeeter hàt’r Racht gschtudiart àn dr University of Virginia z’ Charlottesville. Ànna 1888 hàt ma ìhn àls Rachtsànwàlt züagloo. Àls Ànwàlt hàt’r z’äärscht z’ Huntsville gschàfft. Vu 1887 bis 1892 ìsch’r fìr dräi Àmtszitta dr Bìrgermaischter vu Huntsville gsìì. Ànna 1902 hàt’r uf Houston gwàndelt, wo-n-’r zamma mìt em Frank Andrew a Ànwàltsbüro grìnda hàt. Da Büro ìsch zitter 1913 Andrews Kurth bnännt. Da Büro hàt unterànderem gschàfft fìr d’ Reconstruction Finance Corporation, d’ Federal National Mortgage Association un mehrera Isabàhngsällschàfta un Regiarungsorganisationa vum New Deal. Dr Ball ìsch Mìtglìed vu dr Demokràtischa Pàrtäi gsìì.
Dr Peter Schopfer (* 19. Dezämber 1938 z Stuegert) isch e dytsche Botaniker mit em Forschigsschwärpunkt Pflanzephysiology. Dr Schopfer het vu 1958 bis 1965 an dr Tächnische Hochschuel Stuegert, z Innsbruck, z Dibenga un z Fryburg Biology, Chemy, Geografy un Philosophy studiert. Är isch bim Hans Mohr anne 1966 z Fryburg promoviert wore un isch as Post-Doktorand am Brookhaven National Laboratory bim H. W. Siegelmann gsii. Anne 1971 het er si an dr Universitet Fryburg habilitiert. Im Johr 1976 isch er zerscht isseschaftlige Rot un schließli Brofässer fir Botanik an dr Fakultet fir Biology wore. Anne 2004 isch er emeritiert wore. Dr Peter Schopfer het d Mechanisme vu dr Phytochrom-Wirkig untersuecht, liechtempfindligi Pflanzenenzym un d Wirkig vu Liecht uf Pflanzehormon. Au d Veränderig vu Zällprozäss vu Radikal, wu dur Liecht erzygt wäre, het zue syne Forschigsthemene ghert. Vu 1970 bis 1982 isch er Mitglid im Sunderforschigsberaich 46 vu dr DFG „Molekulari Grundlage vu dr Entwicklig“ gsii un vu 1982 bis 1994 Mitglid im DFG-Sunderforschigsberaich 206 „Biologischi Signalreaktionszälle“. Dr Schopfer isch Ehremitglid vu dr Dytsche Botanische Gsellschaft. Anne 2002 isch er Mitglid vu dr Leopoldina wore. mit em Axel Brennicke: Pflanzenphysiologie. 7. Uflag, Spektrum Akademischer Verlag 2010 (Neiuusgab vum urspringli mit
Di Pedagogisch Hochschuel Vorarlberg isch e Pedagogischi Hochschuel im eschtrychische Bundesland Vorarlberg. Si bietet am Standort Fealdkirch Bachelor- un Masterstudie fir s Lehramt Primarstapfle un Sekundarstapfle mitsamt dr Oberstapfle aa, organisiert d Furt- un Wyterbildig fir ca. 6000 Lehrpersone vu allne Schuelarte z Vorarlberg un bildet Freizytpedagoge*ne uus. Praxisschuele vu dr Pedagogische Hochschuel mache fir Studänte*ne Lehrerfahrige in dr Primar- un Sekundarstapfle megli. Grindet woren isch d PH Vorarlberg am 29. Septämber 2007 unter em Räkter Ivo Brunner, dr offiziäll Vollbedriib het am 1. Oktober 2007 aagfange. Entstande isch di Pedagogisch Hochschuel us vier Vorgängerinschtitutione: dr Pedagogisch Akademy vum Bund z Vorarlberg, em Pedagogische Inschtitut vum Land Vorarlberg, em Pedagogische Inschtitut vum Bund z Vorarlberg un em Religionspedagogische Inschtitut vu dr Diözese Feldkirch. Studiegang Primarstapfle: S Studium glideret si in e Bachelorstudium (8 Semeschter) un e Masterstudium (zmindescht 2 Semeschter). Im Bachelorstudium wäre Schwärpinkt gwehlt. Dr Studienabschluss berächtigt zum Unterrichte vu Schuelern*ne vu dr 1. bis 4. Schuelstapfle an ere Volksschuel. E Praxisjohr näb em Studium fiert in Beruef yy. Studiegang Sekundarstapfle Allgmainbildig: S Studium glideret si in e Bachelorstudium (8 Semeschter) un e Masterstudium (4 Semeschter). Im Bachelorstudium wäre zwai Unterrichtsfächer oder ai Unterrichtsfach un e Spezialisierig gwehlt. Im
Dr Georg Konstantin Fuchs (* 29. Novämber 1945 z Ellwãng) isch e dytsche Mikrobiolog un Hochschuellehrer. Dr Fuchs het Biology an dr Universitet Fryburg studiert, wun er 1973 d Diplombriefig abglait het. Anne 1975 isch er bim Rudolf Thauer an dr Ruhr-Universitet Bochum mit ere Arbet iber di enzymatisch Oxidation vu Chohlemonoxid promoviert wore. Noch eme Forschigsufenthalt z Madison/USA isch er vu 1976 bis 1982 wisseschaftlige Mitarbaiter vum Rudolf Thauer am Laboratorium fir Mikrobiology an dr Philipps-Universitet Marburg gsii, wun er si 1980 iber di biologisch Fixierig vu Chohlestoff habilitiert het. Anne 1982 het dr Fuchs en Ruef as Ordinarius an d Universitet Ulm iberchuu, wun er au Laiter vu dr nei yygrichtete Abdailig Aagwändti Mikrobiology gsi isch. 1994 isch er as Noofolger vum Gerhart Drews as Ordinarius uf dr Lehrstuel fir Mikrobiology am Biologische Inschtitut II vu dr Universitet Fryburg gruefe wore. Vu 1990 bis 1998 isch er Koordinator vum DFG-Schwärpunkt „Anaerobier“ gsii un vu 1998 bis 2008 Koordinator vum DFG-Graduiertekolleg „Biochemie der Enzyme“. Anne 2011 isch dr Georg Fuchs emeritiert wore. Hauptforschigsbiet vum Fuchs sin zäntrali Stoffwägselwäg un Enzym in Bakterie, im Vordergrund vu sym wisseschaftlige Inträssi stehn doderby verschideni Themene: di biologisch CO2-Fixierig, wu dr Fuchs neii
Dr Karl Ludwig Asal (* 5. Mai 1889 z Waldshuet; † 27. April 1984 z Fryburg) isch e dytsche Jurischt un Hochschuellehrer gsii. Dr Karl Asal isch e Suhn vum glychnamige Oberregierigsrot Karl Asal (1859-1929) gsii, sy Mueter isch d Klara Asal geb. Hildebrand (* 6. Jänner 1867 z Offeburg; † 26. Oktober 1942 z Weinheim) gsii, e Dochter vum Louis Hildebrand, wu z Offeburg ne Miili ghaa het. Är het drei jingeri Gschwischter ghaa, dr Walther Egon Asal (* 14. Juni 1891 z Brusel), dr Hans Georg Asal (* 1. April 1893 z Tauberbischofsheim) un d Hildegard Clara Pauline Asal (* 13. Juni 1899 z Adelsheim). Dr Asal isch z Ättene uf s Realgimnasium gange, derno z Werde am Main un z Charlsrue uf s Gimnasium un het anne 1907 s Abitur gmacht. Vu 1907 bis 1911 het er am dr Universitet z Leizig, z Mannem un z Fryburg Rächtswisseschafte studiert un 1911 di erscht juristisch Staatsbriefig abglait. Är het no as Rächtspraktikant bi verschieden Grichts- un Verwaltigsbeherde gschafft. Vu 1914 bis 1919 het er Militerdienscht im Erschte Wältchrieg glaischtet, emänd as Leutnant vu dr Reserve. Noch em Chrieg het er 1919 di zwoot juristisch Staatsbriefig abglait un isch